Pekka Koskinen

Pekka Tapio Koskinen (1. tammikuuta 1943 Helsinki – 14. elokuuta 2011 Helsinki) oli Helsingin yliopiston rikosoikeuden professori. Hänen rikoslainsäädäntöön antamaansa panosta pidetään erityisen merkittävänä.Lappi-Seppälä, Tapio – Lehti, Raimo: Teki elämäntyönsä rikoslain parissa. Helsingin Sanomat 20.8.2011, s. C 8. Artikkelin verkkoversio.

Pekka Koskinen suoritti ylioppilastutkinnon Helsingin lyseossa 1961 ja valmistui oikeustieteen kandidaatiksi Helsingin yliopistosta 1965. Hän väitteli oikeustieteen tohtoriksi vuonna 1973 väitöskirjalla Yksitekoisesta rikosten yhtymisestä. Hän teki pitkän uran Helsingin yliopistossa: hän aloitti rikosoikeuden assistenttina 1968 ja hoiti oppiaineen apulaisprofessorin virkaa vuodet 1970–1973 ja professorin virkaa 1974–2007; vuosina 1974–1977 hän hoiti myös osaa prosessioikeuden ruotsinkielisen professorin virasta.Laurila, Petri (toim.): Suomen lakimiehet. Finlands jurister 2007, s. 408. Talentum, Helsinki 2007. 

Koskinen osallistui Kriminaalihuoltoyhdistyksen toimintaan 1974–1996. Hän teki pitkän päivätyön myös oikeusministeriön asettamassa rikoslakiprojektissa jäsenenä ja puheenjohtajana (1980–1999). Projektissa suoritettiin laaja rikoslain uudistus. Koskinen osallistui lainvalmisteluun ja toimi vuosikymmeniä eduskunnan arvostamana asiantuntijana.Lappi-Seppälä, Tapio: Pekka Koskinen 1943–2011. Oikeus 3/2011, s. 288–289.

Koskinen julkaisi ja toimitti useita teoksia rikosoikeuden alalta.

Lähteet

Luokka:Helsingin yliopiston professorit
Luokka:Suomalaiset professorit
Luokka:Suomalaiset juristit
Luokka:Vuonna 1943 syntyneet
Luokka:Vuonna 2011 kuolleet